— Тое, што адна з ключавых секцый з’езда працуе ў БНТУ, сведчыць пра важную ролю вядучага тэхнічнага ўніверсітэта ў падрыхтоўцы інжынерных і навуковых кадраў для нашай краіны, — адзначыў рэктар БНТУ Сяргей Харытончык. Гэтую думку, дарэчы, агучвалі і іншыя выступоўцы, падкрэсліваючы, што ўсе дасягненні рэальнага сектара эканомікі краіны зроблены дзякуючы адукацыі, навуцы і іх цеснай інтэграцыі з вытворчасцю.